Mesajul alarmant transmis de Vlad Voiculescu: "167 de copii cu Covid sunt internați, 16 la ATI, doi sunt intubați".
Ministrul Sănătății Vlad Voiculescu a spus că duminică au fost înregistrate două recorduri în ceea ce privește numărul persoanelor internate cu Covid. El a anunțat că 167 de copii sunt internați, dintre care 16 sunt la ATI, iar doi sunt intubați.
"Avem astăzi două noi recorduri care nu sunt menite să ne bucure. Este cel mai mare număr de infectări cu Covid-19, vorbesc de paciențí internați, și de cel mai mare număr de pacienți internați la ATI cu Covid-19", a spus ministrul Sănătății.Acesta a anunțat că în spitale sunt 13.714 pacienți, iar 1.456 de pacienți sunt doar la secțiile ATI.Vlad Voiculescu a spus că în acest al trelea val se îmbolnăvesc grav și persoane care nu au comorbidități, dar și mulți copii."Avem 167 de copii internați, din care 16 sunt la ATI, doi sunt intubați", a mai spus ministrul.